AnimaWings va inaugura din toamna acestui an o nouă rută în portofoliul său, Bucureşti - Stockholm, costul biletelor pe această rută începând de la 73,74 euro pe segment, a anunţat compania românească. Această nouă rută se adaugă altor anunțuri AnimaWings din ultima perioadă, scrie Agerpres.
Cursa Bucureşti - Stockholm va fi o rută regulată, cu o frecvenţă săptămânală de 3 zboruri, iar aeronavele vor ateriza pe aeroportul Stockholm Arlanda. Zborurile sunt disponibile începând de marţi la vânzare, pe site şi în reţeaua partenerilor săi, iar operarea efectivă va începe de la 1 octombrie 2024.
"Stockholm se adaugă celor cinci noi destinaţii anunţate de compania aeriană săptămânile trecute - Cluj Napoca, Iaşi, Oradea, Paris (Charles de Gaulle) şi Larnaca", precizează compania, într-un comunicat.
Potrivit sursei citate, interesul sporit pentru anumite rute a determinat compania să crească operarea la 9 frecvenţe săptămânale pentru Cluj Napoca începând cu toamna acestui an. În perioada următoare, AnimaWings va continua să introducă destinaţii noi odată cu lansarea programului de iarnă.
Citeste si:
Toate zborurile vor fi efectuate cu aeronave noi, Airbus 220-300, achiziţionate de compania aeriană chiar în acest an. Costul biletelor pe această rută începe de la 73,74 euro (ARN-OTP), respectiv 81,3 euro (OTP-ARN), cu toate taxele incluse.
"După achiziţia integrală a companiei AnimaWings, ne urmărim ambiţia de a deveni cea mai importantă companie aeriană românească, punând la dispoziţia clienţilor noştri rute interne şi internaţionale pe care şi le doreau de multă vreme şi oferindu-le zboruri confortabile, la preţuri accesibile, cu aeronave de ultimă generaţie", a declarat Marius Pandel, acţionar Animawings, în comunicat.
AnimaWings, companie 100% românească deţinută de fraţii Cristian şi Marius Pandel - fondatorii Christian Tour, parte a Memento Group, a fost inaugurată în 2020. Compania aeriană îşi va mări flota în acest an cu două avioane de tip Airbus A220-300, iar în următorul an cu încă 4 aeronave, dintr-un plan total de achiziţii de 12 aeronave de acest tip.
Citeste si:
Sursa foto: AnimaWings
Te-ar putea interesa și: